b'\n_START_ARTICLE_\nTalcahuano\n_START_PARAGRAPH_\nTalcahuano er en kommune og en havneby i regionen Biob\xc3\xado sentralt i Chile. Byen hadde om lag 253\xc2\xa0000 innbyggere i 2003. Byen er en universitetsby. I tillegg finnes det fiskeindustri, oljeraffineri og Chiles viktigste marinebase._NEWLINE_Byen ble offisielt grunnlagt 5. november 1764, men omr\xc3\xa5det er f\xc3\xb8rst nevnt s\xc3\xa5 tidlig som i 1544 da oppdageren Juan Bautista Pastene fant munningen av B\xc3\xado-B\xc3\xado-elven. I 1601 beordret Chiles guvern\xc3\xb8r Alonso de Ribera byggingen av et fort p\xc3\xa5 stedet hvor Talcahuano i dag ligger. Byen er oppkalt etter indianerh\xc3\xb8vdingen Talcahue\xc3\xb1u._NEWLINE_Kommunen har et areal p\xc3\xa5 148,29 km\xc2\xb2.'